2019. gada 13. februārī Rīkojums Nr. 49

Rīgā (prot. Nr. 7 6. §)

## Par valsts nekustamā īpašuma Jūrmalā pārņemšanu Finanšu ministrijas valdījumā un pārdošanu

1. Finanšu ministrijai pārņemt valdījumā valsts nekustamo īpašumu (nekustamā īpašuma kadastra Nr. 1300 014 3827) – zemes vienību (zemes vienības kadastra apzīmējums 1300 014 3827) 3088 m2 platībā Rojas ielā 8/10, Jūrmalā, un divas būves (būvju kadastra apzīmējumi 1300 014 3827 001 un 1300 014 3827 002) Poruka prospektā 12, Jūrmalā, – kas ierakstīts zemesgrāmatā uz valsts vārda Latvijas Bankas personā, kopā ar piecām būvēm (būvju kadastra apzīmējumi 1300 014 3827 003, 1300 014 3827 004, 1300 014 3827 005, 1300 014 3827 006 un 1300 014 3827 007), kas atrodas uz zemes vienības, un nekustamā īpašuma kustamiem piederumiem (blakus lietām).

2. Finanšu ministrijai šā rīkojuma 1. punktā minēto nekustamo īpašumu normatīvajos aktos noteiktajā kārtībā ierakstīt zemesgrāmatā uz valsts vārda Finanšu ministrijas personā.

3. Saskaņā ar Publiskas personas mantas atsavināšanas likuma 4. panta pirmo un otro daļu un 5. panta pirmo daļu atļaut valsts akciju sabiedrībai "Valsts nekustamie īpašumi" pēc šā rīkojuma 2. punktā minētā uzdevuma izpildes pārdot izsolē šā rīkojuma 1. punktā minēto nekustamo īpašumu kopā ar tā blakus lietām.

4. Pircējs par nekustamo īpašumu un tā blakus lietām maksā *euro*.

5. Finanšu ministrijai nodot pircējam šā rīkojuma 1. punktā minēto nekustamo īpašumu kopā ar tā blakus lietām 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents A. K. Kariņš

Finanšu ministra vietā –

ārlietu ministrs E. Rinkēvičs